open-index/open-wikipedia-markdown huggingface dataset:
Nordeste

**Nordeste** (*nordøst*) er den nordøstlige regionen i Brasil og består av de ni delstatene Alagoas, Bahia, Ceará, Maranhão, Paraíba, Pernambuco, Piauí, Rio Grande do Norte og Sergipe. Om lag 30 % av Brasils befolkning bor i denne regionen. Folk som bor eller kommer fra dette området kalles ofte for *Nordestinos*. 

## Geografi og klima
Nordøst-Brasil kan grovt deles inn i tre soner. Langs med kysten finner man et belte med tropisk klima og en del nedbør. Dette er et grøderikt område som tidligere var dekket av skog og kalles Mata atlântica. Skogen ble hugget ned i kolonitiden, og nå dyrkes det blant annet sukkerrør i dette beltet. Lenger inn kommer man til en tørrere overgangssone og lengst inne finner man området som kalles Sertão og som har et svært tørt klima.

## Kultur
Kulturen i Nordøst er rik og mangfoldig, med historiske bysentrum blant annet i Salvador, Olinda og Recife.  Danser som samba, lambada og frevo samt musikksjangere som forró og axé har sin opprinnelse i denne regionen. Det samme gjelder kampsporten capoeira og religionen Candomblé.

## Økonomi
Langs kysten og i de historiske byene er økonomien basert på turisme og landbruk, hvorav sukkerrør er en viktig inntektskilde. Rundt de større byene finnes det også en del industri. Noen av delstatene har inntekter fra olje.

## Fakta
*Areal: 1&nbsp;561&nbsp;177 km² (27,50 %)
*Befolkning:  innb. (30,55 innb./km²; 16 %)
*BNP: ~48.1bi US$ (~12 %)
*Største byer: Salvador (); Fortaleza (); Recife (); São Luís (); Maceió (); Teresina (); Natal (); João Pessoa (); Jabotão dos Guararapes; (); Feira de Santana (); Aracaju (); Olinda (); Campina Grande ()

## Delstater og hovedsteder
*Alagoas – Maceió
*Bahia – Salvador
*Ceará – Fortaleza
*Maranhão – São Luís
*Paraíba – João Pessoa
*Pernambuco – Recife
*Piauí – Teresina
*Rio Grande do Norte – Natal
*Sergipe – Aracaju

## Se også
* Delstater og regioner i Brasil

## Eksterne lenker
* 
*  Inormasjonsside om Nordeste
Huset York

**Huset York** var et engelsk fyrstehus og dynasti som nedstammet fra det kongelig huset Plantagenet. Det utgjorde den ene av de to fraksjonene i rosekrigene. Husets navn er hentet fra Richard Plantagenet, 3. hertug av York, og dets symbol var en hvit rose. Tre av dets medlemmer ble konger av England fra 1461 til 1485. Huset York nedstammet i mannlig linje fra Edmund av Langley, 1. hertug av York (1341–1402), den fjerde overlevende sønnen til Edvard III av England, men representerte også Edvards seniorslekt ved å være i kognatisk (gjennom moren) slekt med Lionel, hertug av Clarence, andre overlevende sønn av Edvard III. Det er basert på disse etterkommerne at de gjorde krav på den engelske tronen. Sammenlignet med huset Lancaster, den andre fraksjonen i rosekrigene, hadde York seniorkravet på Englands trone i henhold til kognatisk primogenitur, men juniorkrav i henhold til agnatisk primogenitur. Kongetiden til dette dynastiet endte med at kong Rikard III av England ble drept i slaget ved Bosworth Field i 1485 (og den siste engelske konge som ble drept på slagmarken). 

Den mannlige slektslinjen døde ut da Edward Plantagenet, 17. jarl av Warwick døde i 1499. De to adelsslektene York og Lancaster ble forent da Elisabeth av York giftet seg med Henrik VII, og huset Tudor kom da til makten. 

Rivaliseringen mellom de to dynastiene har faktisk blitt bevart, i en fredeligere og mer vennskapelig form, som en rivalisering mellom grevskapene Lancashire og Yorkshire. 

## Konger fra huset York

*Edvard IV, regjerte 1461&ndash;1470 og 1471&ndash;1483
*Edvard V, utpekt i 1483, men aldri kronet (en av prinsene i Tower of London)
*Richard III, regjerte 1483&ndash;1485

## Referanser
Slaget ved Reading

**Slaget ved Reading** er navnet på to separate trefninger nær byen Reading i Berkshire, England:

*Slaget ved Reading 871
*Slaget ved Reading 1688

;Se også:
*Beleiringen av Reading (1642–1643)
Unicode, 0-1023

Unicode er et tegnsett som blir utviklet av en privat organisasjon kalt The Unicode Consortium. Organisasjonen ble stiftet i 1991 med det formål å skape et standard tegnsett for alle datamaskiner som støtter alle språk som er i praktisk bruk.

Tabellen under viser Unicodetegnene fra 0 til 1023, angitt ved desimaltall. De kommer fra følgende kategorier:
* Basic Latin (0–127)
* Latin-1 Supplement (128–255)
* Latin Extended-A (256–383)
* Latin Extended-B (384–591)
* IPA Extensions (592–687)
* Spacing Modifier Letters (688–767)
* Combining Diacritical Marks (768–879)
* Greek and Coptic (880–1023)

For å bruke disse i Wikipedia skriver man f.eks. `&amp;#124;` som gir &#124;.

## Eksterne lenker
http://www.unicode.org
Culen av Skottland

**Culen** (skotsk-gælisk: *Cuilén mac Illuib*; død 971) var konge av Alba (Skottland) fra 967 til sin død i 971.

Han var en av de tre kjente sønnene til kong Indulf (Ildulb mac Causantín), og tok over tronen etter sin fetter Dubh (Dub mac Maíl Coluim). Hans to brødre var Amlaíb og Eochaid. Hans navn ble også omtalt i moderne gælisk som *Cuilean*, og anglisert som *Colin*. Hans tilnavn var An Fionn, «den hvite».

Han var den tredje skotske konge på rad hvis forgjenger ble myrdet. Dubhs lik ble funnet under en bro ved Kinloss i Aberdeenshire. Det er antatt at Culen var innblandet i Dubhs død, som hadde beseiret Culen i et slag i 965.

*[[Krønike om kongene av Alba]]* rapporterer flere hendelser i styret til Colen. Den forteller at Marcan, sønn av Breodalach, ble drept i Lothian, Cellach, biskop av Cennrígmonaid, og Máel Brigte, også en biskop, døde. Andre dødsfall som skjedde var Domnall mac Cairill og Máel Brigte mac Dubacain, men identiteten til disse er ikke kjent, men de må øyensynlig ha vært betydningsfulle menn ettersom de er omtalt. Máel Brigte kan være en sønn av Dubacan mac Indrechtaig, mormaer av Angus, som ble drept i slaget ved Brunanburh i 937. Til sist fortelles det at Leot og Sluagadach dro til Roma, og da antagelig i kirkelig ærend.

I 971 ble Culen drept, sammen med sin bror Eochaid, ved å bli brent inne i en hall i Lothian. Den ansvarlige var Amdarch, en krigshøvding fra kongedømmet Strathclyde. Drapet hevdes å være hevn for at Culen hadde voldtatt Amdarchs datter. *Krønike om kongene av Alba* sier ikke at han ble gravlagt på Iona, men rapportene om Dubhs død gjør det klart at det antagelig var tilfelle.

Culen ble etterfulgt av Dubhs bror Kenneth II (Cináed mac Maíl Coluim), som ble fordrevet fra tronen for en kort tid senere på 970-tallet av Culens bror Amlaíb. Culens sønn Konstantin III (Causantín mac Cuilén) ble senere konge.

## Referanser


## Litteratur
* Anderson, Alan Orr ([1922] 1990): *Early Sources of Scottish History A.D. 500–1286*, bind 1. Opptrykk med rettelser. Stamford: Paul Watkins, ISBN 1-871615-03-8
* Duncan, A.A.M. (2002): *The Kingship of the Scots 842–1292: Succession and Independence*. Edinburgh: Edinburgh University Press, ISBN 0-7486-1626-8
* Smyth, Alfred P. (1998): *Warlords and Holy Men: Scotland AD 80-1000*. Opptrykk, Edinburgh: Edinburgh UP, ISBN 0-7486-0100-7

## Eksterne lenker
* ''CELT: Corpus of Electronic Texts'' hos University College Cork inkludert *Annals of Ulster*, *Tigernach*, *the Four Masters* og *Innisfallen*, *Chronicon Scotorum*, og *Lebor Bretnach* (som inkluderer *Duan Albanach*), genealogier, og ulike helgenbiografier. Det meste er oversatt eller oversettelser er på gang.
* (CKA) ''The Chronicle of the Kings of Alba''
Kolbjørn Hauge

**Kolbjørn Hauge** (født 2. april 1926 på Kyrkjøy i Finnøy kommune i Ryfylke, død 15. august 2007) var en norsk forfatter, tidligere stein- og jordarbeider, gårdsgutt, gartner, fisker, veiarbeider, kontorist, sjømann og lærer. Hauge var utdannet adjunkt, med 4-årig lærerskole fra Stord i 1951 og  videreutdanning i gymnastikk, forming, historie, spesialpedagogikk og pedagogisk rettledning. Han  underviste i alle ledd i folkeskolen og på lærerhøgskole.

Hauge slo igjennom som skjønnlitterær forfatter i 1993 med kriminalromanen *Heit juice*. Romanen seiret samme år i en konkurranse om beste nordiske kriminalroman. I romanen presenteres også Hauges krimhelt, Petter Eliassen, som er en gjenganger i de fleste av forfatterens kriminalromaner. Hauge skrev fagbøker, barnebøker og prisbelønnede klassiske detektivfortellinger/politiromaner fra vestnorsk bygdemiljø. Sammen med Magnhild Bruheim regnes han som en av de fremste eksponentene for subgenren «bygdekrim».

Kolbjørn Hauge var bror av forfatteren Alfred Hauge.

## Bibliografi
* *Bedre timer* &ndash; Fagbok i pedagogikk (1986)
* *Fra protest til parti* &ndash; Politisk historie (1987)
* *Stor norsk rimordbok* &ndash; Ordbok (1990)
* *Onsdagsranaren* &ndash; Barnebok (1991)
* *Kofferten* &ndash; Kriminalroman (1991)
* *Heit juice* &ndash; Kriminalroman (1993)
* *Død mann i boks* &ndash; Kriminalroman (1995)
* *Nei men, Sofus!* &ndash; Barnebok (1996)
* *Til jord skal du bli* &ndash; Kriminalroman (1997)
* *Hitlers labyrint* &ndash; Barnebok (1998)
* *Ryfylke – heimstad for gråstein og lengsel* (red.) &ndash; Dokumentar (1998)
* *Over mitt lik* &ndash; Kriminalroman (1999)
* *Grøne øyer, blå fjord* &ndash; Dokumentar (2001)
* *Historia om korleis lydane fekk bokstavar* &ndash; Fagbok (2001)
* *Nord og ned* &ndash; Kriminalroman (2003)
* *To perfekte mord og andre kriminelle historier* &ndash; Noveller (2004)
* *50 år i storm og stille: Historia om L. Rødne & Sønner* &ndash; sakprosa (2005)

## Priser
* Sunnmørsprisen 1993, for *Heit juice*
* Rivertonprisen 1995, for *Død mann i boks*

## Referanser


## Eksterne lenker
* Melding om dødsfallet i Stavanger Aftenblad
*Digitaliserte bøker av Kolbjørn Hauge i Nasjonalbiblioteket
Leila Khaled

**Leila Khaled** (arabisk: ليلى خالد **; født 9. april 1944 i Haifa i det daværende Palestinamandatet) er en palestinsk aktivist, politiker og tidligere flykaprer. Hun er medlem av den militante venstreorienterte gruppen PFLP. Hun ble kjent blant annet for sin rolle under to flykapringer i 1969 og 1970. Senere ble hun medlem av det palestinske parlamentet og bosatte seg i Amman.

## Liv og virke
### Bakgrunn
Khaled ble født i Haifa i Palestinamandatet, men ble ved ved fireårsalderen tvunget på flukt på grunn av Den arabisk-israelske krig i 1948, og kom til Libanon.
### PFLP-militant, flykaprer
Khaled ble medlem i den militante, venstreorienterte Folkefronten for Palestinas frigjøring (PFLP), stiftet av George Habash og Wadi Haddad i 1967. I 1969 ble hun historiens første kvinnelige flykaprer, da hun kapret TWA Flight 840 fra Roma til Tel Aviv. Khaled gjennomgikk plastiske operasjoner for å ikke bli gjenkjent, og et år senere forsøkte hun å kapre El Al Flight 219 fra Amsterdam til New York, men mislykkes. Khaled ble arrestert da flyet landet i Storbritannia, og ble senere utvekslet mot gisler. 

### Politiker
Etter at PFLP skiftet strategi sluttet organisasjonen med spektakulære internasjonale operasjoner og flykapringer. Khaled ble politiker, medlem av politbyrået i PFLP og representant i Det palestinske nasjonalrådet (PNC), PLOs lovgivende forsamling. Hun engasjerte seg i PLO-organisasjonen General Union of Palestinian Women og arbeidet en periode på PLO-kontoret i Beirut.

I 2018 kritiserte hun PNC for dets manglende evne til å løse konflikten mellom Fatah og Hamas.

### Et palestinsk ikon
Khaled ble et palestinsk ikon og symbol på den palestinske kampen mot den israelske okkupasjonen. Fotografiet av den billedskjønne ungjenta iført kefije, med et kalasjnikovgevær i hendene, gikk verden rundt på 1970-tallet og bidro til å mytifisere den palestinske flykapreren. I senere tid har hun gitt en rekke intervjuer, og det er skrevet mange bøker om henne.

Per 2014 tar hun avstand fra flykapringer som strategi, men hun er fortsatt medlem av PFLP og mener palestinsk voldsbruk mot den israelske okkupasjonen er berettiget.

## Galleri

Fil:Leila Khaled in Damascus.jpg|Khaled sammen med advokat og senere rektor ved Universitetet i Damaskus, Dr Mohammad al-Fadel, tidlig på 1970-tallet.
Fil:Leila Khaled.jpg|Khaled under en anti-imperialistisk konferanse i Beirut i 2009.
Fil:Leila Khaled in 2017 Barcelona's Literal Fair.jpg|Khaled under en litteraturmesse i Bacelona i 2017.


## Referanser


## Litteratur
* Sarah Irving: *Leila Khaled : Icon of Palestinian Liberation*, Pluto Press (2012)
* Leila Khaled: *My people shall live: The autobiography of a revolutionary*, Hodder and Stoughton (1973) - med George Hajjar

## Eksterne lenker
* 
*
Produktplassering

**Produktplassering** er en form for markedsføring der et selskap betaler for at deres produkt vises i ett eller flere medier. Balasubramanian (1994) definerte begrepet som «*et betalt produktbudskap med den  hensikt å påvirke film- (eller TV-) publikum gjennom planlagt og diskré plassering av et produkt i en film eller TV-program*». Denne definisjonen har senere blitt modifisert til å inkludere plassering i andre medier, som bøker, musikkvideoer og videospill. Det som ofte forbindes med produktplassering er egentlig merkeplassering, hvor en merkevare er tydelig representert i mediet. Det kalles også snikreklame.

Eksempelvis kan en TV-serie mot betaling gi en gitt tidslengde der logo, produktet selv eller selskapets navn vises visuelt eller nevnes.

## Eksterne lenker
* Avhandling om produktplassering
Holtaheia-ulykken

**Holtaheia-ulykken** var en flyulykke som inntraff den 9. august 1961 i Holtaheia i Strand kommune, Ryfylke i Rogaland. Flyet fra Cunard Eagle Airways var av typen Vickers 610 Viking 3B og hadde med en hel skoleklasse fra Croydon, som er en bydel sør i London. Ulykken hendte som følge av at pilotene av en eller annen grunn valgte en annen trasé enn annonsert ved innflyvningen.

## De omkomne i ulykken

34 gutter i alderen 13 til 16 år, samt to lærere, George Budd og John Beacham, fra Lanfranc Secondary Modern School for Boys (nå Archbishop Lanfranc School) omkom i ulykken, i tillegg til besetningen på tre. Et minnesmerke over de 39 som omkom i ulykken ble avduket på Holtaheia den 13. mai 1962. Dette ligger i et vakkert turområde som brukes mye av lokalbefolkningen i Nordre Strand.

## Se også
*Norske katastrofer og store ulykker

## Litteratur
* Rosalind Jones, *Flystyrten i Holtaheia*, Commentum (2011), ISBN 9788282330527

## Eksterne lenker
* Rapport på Aviation Safety Network
* Artikkel om ulykken fra Stavanger Aftenblad, 26. juni 2008
* Faksimile av artikkel om ulykkesrapporten, fra ''Flight International'', 4. oktober 1962
* ''Gripende minnemarkering i Holtaheia'' – artikkel i Stavanger Aftenblad, 9. august 2011
* Holtaheia
Ecgfrith av Mercia

**Ecgfrith** (død desember 796) var konge av Mercia i dagens England fra 29. juli til desember 796. Han styrte landet etter at hans far, en av de mektigste kongene av Mercia, Offas død i juli 796 og fram til sin egen død bare omkring fem måneder senere. Hans mor Cynethryth. Ifølge *[[Den angelsaksiske krønike]]* varte hans regjeringstid i 141 dager. Dersom dette er korrekt døde han 14. eller 17. desember. følge *[[Croylandkrøniken]]* «ble han (Ecgfrith) rammet av en sykdom og forlot dette livet.»

Offa hadde de siste ti årene av sitt liv lagt mye arbeid i å sikre at Ecgfrith skulle etterfølge ham. I 787 ble Ecgfrith derfor utropt til medkonge. Det er mulig at han ble drept av etterfølgeren Coenwulf. Da Ecgfrith ble konge ble han innviet, den første kjente innvielsen av en engelsk konge, sannsynligvis arrangert av Offa som en etterligning av innvielsen av Karl den stores sønner av paven i 781. Rundt 789 ser det ut til at Offa hadde til hensikt at Ecgfrith skulle gifte seg med den frankiske kongen Karl den stores datter Bertha, men Karl den store ble rasende over forespørselen, og forslaget ble aldri gjennomført.

Ecgfrith ble etterfulgt av en fjern slektning, Coenwulf, antagelig fordi Offa hadde arrangert drapet på nærmere slektninger for å eliminere dynastiske rivaler. Ifølge et samtidig brev fra Alkuin av York, en angelsaksisk diakon og lærd som tilbrakte over et tiår ved Karl den stores hoff som en av hans fremste rådgivere:

Alkuin la til: «Dette var ikke en syrkelse av kongeriket, men dets undergang.»

## Referanser


## Eksterne lenker
* «Ecgfrith 7», *Prosopography of Anglo-Saxon England*
Middag

**Middag**, eller **middagsmat**, er benevnelsen for hovedmåltidet i de fleste kulturer. Middagen var tradisjonelt det eneste varme måltidet på hverdager i Norge og ble inntatt midt på arbeidsdagen (cirka kl. 12), men det har etter hvert blitt mer vanlig å spise middag i tidsrommet 14-20 på ettermiddagen. 

Det å spise middag har tradisjonelt blitt uttrykt på norsk som *eta til middags*. I *Norsk ordbog* (1873) hevder Ivar Aasen at middag egentlig er å betrakte som *et måltid kort etter middag*. Dette begrunner han med at middag egentlig ikke var betegnelse på selve måltidet, men betydde *i begynnelsen av middagsstunden omtrent klokken 3*. En annen betegnelse for det samme måltidet har vært non, avledet fra latinsk *nona* som betyr den niende timen på dagen, og sies å ha vært ved tretiden. Samme ord er i engelsk form *noon*, og er etter Ivar Aasens oppfatning betegnelse på spisetid midt på ettermiddagen.

I boken *Om kostholdet i Norge fra omkring 1500-tallet og op til vår tid* (utgitt av Det Norske Videnskaps-Akademi, 1942) nevner Fredrik Grøn at *non* antakelig er det måltidet som i nyere tid har blitt kalt for middag.

Eksempler på typiske norske middagsretter er kjøttkaker, kjøttpudding, lapskaus, fårikål, pannekaker, suppe, grøt, samt flere retter med fisk og poteter. Middagskulturen i Norge har endret seg ved globaliseringen hvor matvarer som pasta, pizza, sushi, kebab og annen utenlandsk mat har blitt vanligere.

## Referanser


## Eksterne lenker
*
Fermats siste teorem

**Fermats siste teorem** (også benevnt som *Fermats store teorem*) er et av de mest berømte teoremene i matematikkens historie. Det sier at det ikke finnes noen positive heltall *x*, *y* og *z* slik at *x**n* + *y**n* = *z**n*, der *n* er et naturlig tall større enn 2.

I 1637 skrev den franske matematikeren Pierre de Fermat i margen på sin kopi av Diophantus *Arithmetica* at han hadde funnet «et virkelig bemerkelsesverdig bevis» for dette teoremet, men at margen ikke var stor nok til å skrive det ned. (Original: *Cuius rei demonstrationem mirabilem sane detexi hanc marginis exiguitas non caperet.*) Ikke før 358 år senere, i 1995 ble et bevis for teoremet publisert.

Fermats siste teorem er en generalisering av den diofantiske ligningen *x*2 + *y*2 = *z*2, som er forbundet med Pythagoras teorem. Denne likningen har uendelig mange heltallige løsninger, men for høyere potenser finnes det, ifølge Fermats teorem, altså ingen løsninger.

Beviset for Fermats teorem ble endelig funnet av Andrew Wiles og publisert i *Annals of Mathematics* i 1995. Hans bevis er på rundt 200 sider, og utenfor rekkevidde for de fleste nålevende matematikere.

Fermat hadde et bevis for tilfellet n = 4. En fremstilling av dette beviset finnes fra side 3 i denne pdf-filen (arkivert).

Leonhard Euler hadde et bevis for n = 3.

## Litteratur
*
Afrikas horn

**Afrikas horn** er en enorm trekantformet halvøy på nordøstkysten av Afrika som ender i en spiss som kan minne om hornet på et neshorn, noe som har vært opphav til navnet. Halvøya har kyststripe mot Det indiske hav i sørøst og mot Adenbukta i nord. Hele kyststrekningen tilhører Somalia, mens den etiopiske Ogadenørkenen ligger i den sentrale delen av halvøya. I tillegg til Somalia regnes imidlertid gjerne hele Etiopia, Djibouti og Eritrea også med til Afrikas horn.

På hornets spiss ligger den 275 meter høye klippen Kap Guardafui, også kalt Ras Assir. Afrikas østligste punkt, Ras Hafun, ligger litt sør for denne klippen.

Landene ved Afrikas horn har en fortid og nåtid preget av konflikter, både av etnisk, religiøs og politisk art. I senere år har området dessuten måttet tåle flere langvarig tørker og sultkatastrofer.

## Referanser




## Eksterne lenker
*
Huset Dunkeld

**Huset Dunkeld** (skotsk-gælisk: *Dùn Chailleann*, «borgen til kaledonerne»), også kjent som *huset Canmore*, eller *Kaledoniadynastiet*, var et skotsk dynasti (slekt) som satt på den skotske tronen. Det er en historiografisk og genealogisk konstruksjon for å illustrere rekkefølgen av skotsk konger fra 1034 til 1040 og fra 1058 til 1290.

Dunkeldslekten i personen Duncan I av Skottland (skotsk-gælisk: *Donnchad mac Crínáin*) (1001-1040) erstattet slekten av gæliske konger kjent som MacAplin-slekten som hadde styrt Skottland siden 800-tallet. Etterfølgelsen til den skotske tronen endret seg gradvis til et system av primogenitur, fødselsrett av eldste sønn, og erstattet den den irsk-keltiske tradisjon av tanisteri, det vil si at klanens høvding eller konge ble valgt blant overhodene for de forskjellige familiene, og utnevnt av en forsamling, i praksis et valgkongesystem.

Huset Dunkeld er slektsmessig en form for fortsettelse til *Cenél nGabráin of Dál Riata*, «Fergus’ folk», som et «hus» av et opprinnelig keltisk konsept for å uttrykke en av to rivaliserende hovedklaner i Skottland i tidlig middelalder, hvor dets grunnlegger var Fergus Mor av Dalriada. Denne kongelige klanen av etterkommerne av Fergus hadde rivalisering for kronen (av Dalriada, deretter av Alba) mot *Cenél Loairn* (etterkommerne av den legendariske kong Loarn mac Eirc), senere det såkalte huset Moray for de foregående fire eller flere århundrer. *Cenél nGabráin* var representert av det såkalte huset Alpin før Dunkeld.

## Historie
Dunkeld kom til makten etter to urolige århundrer under huset Alpin. Den første kongen fra dynastiet var Malcolm III. Han innførte en stor endring i det skotske monarkiet, da han innførte tronfølgerett til eldste sønn av kongen, i stedet for det gamle ordningen *[[tanisteri]]*, der kongen utpekte den han mente var best egnet. Dette førte til langt roligere forhold innenfor kongeslekten. 

Til tross for flere sammenstøt med engelske styrker klarte huset Dunkeld å konsolidere det forente Skottland som et enhetlig og uavhengig kongerike. 

Dynastiets fall begynte i 1286, da Alexander III døde i en rideulykke. Han hadde ingen levende sønner, og den eneste arvingen var hans tre år gamle barnebarn, den norske prinsessen Margaret. Hun ble innsatt som dronning, men den skotske adelen fryktet at hennes far, Erik II Magnusson av Norge, ville ta kontroll over den skotske tronen. De vendte seg mot England, og fikk forlovet Margaret med prinsen av Wales, Edvard. Ekteskapet kom aldri i stand, da den unge piken døde kort tid etter at hun kom til Skottland.

Etter Margarets død brøt den første skotske uavhengighetskrigen ut.

## Konger av huset Dunkeld
;Dunkeld

;Dunkeld og Sverreætten

## Referanser
Tanisteri

**Tanisteri** er et gælisk system for overføring av titler og landområder. I dette systemet er tanisten (irsk: *tánaiste*; skotsk-gælisk: *tànaiste*; manx: *tanishtey*; engelsk: *tanistry*) en tronfølgerordning som ble brukt av flere keltiske stammer. Klanens høvding eller konge ble valgt blant overhoder for de forskjellige familiene, og utnevnt av en forsamling. Etterhvert utviklet dette seg til at kongen utpekte en etterfølger, uten å måtte ta spesielle hensyn til familiebånd. Den utpekte arvingen til tronen var således det nestkommanderende. Det skotske dynastiet Alpin holdt seg strengt til reglene fram til 1034, og brukte dem i en mer utflytende form fram til dynastiets fall i 1058. Det neste dynastiet, Dunkeld, avskaffet ordningen og innførte arverett for kongens førstefødte sønn. 

Ordet er bevart i Republikken Irlands regjering, der statsministeren er *Taoiseach* (bokstavelig «høvding») mens visestatsministeren, nestlederen, er *Tánaisteer* for regjeringen, i forbindelse med innføringen av landets nye grunnlov.

I den skotske adelen beholdt man ordningen inntil Jakob I (1406&ndash;1437) avskaffet det og erstattet det med den engelske arveordningen. I realiteten var herskerens nærmeste familie de fremste kandidater, og det var vanlig at det var en av kongens sønner som overtok tronen. Det var dog ingen automatikk i dette, og spesielt ingen sikkerhet for at det var eldste sønn som overtok. 

Det ser ut til at systemet fungerte rimelig godt innen et mindre stammesamfunn, men etter Skottlands samling tyder alt på at det skapte problemer. Mye av uroen under huset Alpin ser ut til å skyldes forsøk på å myrde seg fram til tronen. Så lenge det var bare mindre enheter som sto på spill, og ettersom det ofte var enkelt å dele makten i disse, var ikke ambisjonsnivået høyt nok til at det skapte borgerkrigstilstander. Med en så høy maktposisjon som konge over hele Skottland vokste også ambisjonene, og i et krigersamfunn var veien til borgerkrig da kort. 

## Referanser


## Litteratur
* Bryne, Francis John ([1973] 1987): *Irish Kings and High Kings*. 2. utg. Dublin: B.T. Batsford Ltd
* Kelly, Gerald A. John (2012): "Election of Gaelic kings and leaders under féineachas , *Irish Tribes*
Adenbukta

**Adenbukta**, eller **Adenbukten**, er en bukt av Arabiahavet mellom Jemens sydkyst på 
Den arabiske halvøy og Somalias nordkyst i Afrika. I den vestlige enden ligger Djibouti. Adenbukta avgrenses mot Arabiahavet ved meridianen fra Ras Asir på nordøstspissen av Somalia.

Bukta er omkring 900 km lang fra øst til vest, og omkring 500 km bred ved østenden. Der er forbindelse mot nordvest til Rødehavet gjennom Bab el-Mandeb-stredet.

I de senere årene har skipsfarten i Adenbukta vært plaget av piratvirksomhet av somaliske sjørøvere som kaprer skip.

Ifølge Leger Uten Grenser flyktet 30&nbsp;000 over denne bukta, fra Somalia til Jemen, i 2007, på grunn av konflikter og tørke på Afrikas horn. I de første fem månedene av 2008 flyktet 20&nbsp;000 over bukta.

## Referanser


## Eksterne lenker
*
Black Hawk Down

***Black Hawk Down*** er en amerikansk drama- og krigsfilm fra 2001 laget av Ridley Scott. Filmen handler om en væpnet konflikt mellom amerikanske soldater og en lokal milits i Mogadishu i Somalia. Manus tar utgangspunkt i boka *Black Hawk Down: A Story of Modern War* som igjen er basert på en rekke artikler skrevet av journalisten Mark Bowden i avisa Philadelphia Inquirer. Alt tar utgangspunkt i Slaget om Mogadishu i 1993. 

Artiklene og boka beskriver hvordan amerikanske soldater i FN-tjeneste prøvde å fange krigsherren Mohamed Farrah Aidid i Somalias hovedstad Mogadishu i oktober 1993. Operasjonen hadde kodenavnet *Irene* og skulle vise seg å bli den mest intense nærstridshandling USA hadde involvert seg i siden Vietnamkrigen. Blant annet klarte den lokale militsen å skyte ned militære helikoptre av typen Black Hawk. Kamphandlingen har senere blitt døpt til Slaget om Mogadishu av internasjonal media. 19 amerikanske soldater og opptil 500 somaliere ble drept i krigshandlingene.

## Medvirkende
*Josh Hartnett – Sgt. Matt Eversmann
*Ewan McGregor – Spec. John Grimes
*Jason Isaacs – Capt. Mike Steele
*Tom Sizemore – Lt. Col. Danny McKnight
*William Fichtner – Sfc. Jeff Sanderson
*Eric Bana – Sfc. Norm 'Hoot' Hooten
*Sam Shepard – Maj. Gen. William F. Garrison
*Gabriel Casseus – Kurth
*Kim Coates – Wex
*Hugh Dancy – Schmid
*Ron Eldard – Durant
*Ioan Gruffudd – Beales
*Orlando Bloom – Blackburn
*George Harris – Atto
*Nikolaj Coster-Waldau – MSG Gary Gordon

## Referanser


## Eksterne lenker
*
* Charlie surfer igjen. Asle Toje om linken mellom amerikanske krigsfilmer og utenrikspolitikk
* Black Hawk Down Exposed. Et kritisk blikk på USAs tilstedeværelse i Somalia
United States Postal Service

**United States Postal Service** (**USPS**) er en amerikansk føderal organisasjon med ansvar for formidling av postsendinger. USPS ble etablert i 1776 som et føderalt departement, men ble senere omgjort til en forvaltningsbedrift med mål om lønnsom drift. Organisasjonen har statlig monopol på privat postformidling.

USPS ledes av et styre utpekt av den amerikanske presidenten. Styret utnevner generalpostmesteren, som fungerer som organisasjonens daglige leder.

USPS har rundt 700&nbsp;000 ansatte og formidler 206 milliarder postsendinger i året. Organisasjonen disponerer 213&nbsp;585 kjøretøyer og 37&nbsp;000 filialer.

## Sponsing
Gjennom flere år sponset USPS et profesjonelt sykkellag, som bar selskapets navn. Laget vant flere titler i sykkelløpet Tour de France, med Lance Armstrong som kaptein. Sponsoravtalen tok slutt i 2004 og Discovery Channel tok over laget, som byttet navn til Discovery Channel Pro Cycling Team.

## Postal Inspection Service
**U.S. Postal Inspection Service** (USPIS) er USAs eldste politietat. Den kan føres tilbake til 1772, da generalpostmesteren ansatte en spesialagent til å granske postvesenet. I løpet av 1830 var flere spesialagenter ansatt for å bekjempe postrøveri.

USPIS etterforsker postrelaterte overtredelser. Dette inkluderer tyveri og sending av ulovlig materiell, men også angrep på postbud og terrorrelaterte hendelser som sending av anthrax og ricin.

I tillegg til sivile etterforskere har USPIS uniformerte tjenestemenn (*Postal Police officers*) som beskytter store postanlegg, eskorterer verdifulle postsendinger og utfører andre sikkerhetstiltak.


United States Postal Inspection Service logo.svg
ISbadge6.jpg
US Postal Police Ford Interceptor Sedan (28362064841).jpg|En politibil fra USPIS
2016 Ford Police Interceptor Utility belonging to the US Postal Police, NYC.jpg
United States Postal Inspection Service - vehicle logo.JPG


## Bilder

NYC USPS Mailbox.JPG
USPS-Mail-Truck.jpg
Boeing 727-51C, US Postal Service AN0237245.jpg
Mail delivery Segway.jpg


## Referanser


## Eksterne lenker
*
Henrik Anton Heltberg

**Henrik Anton Heltberg** (født 4. februar 1806, død 2. mars 1873) var en norsk pedagog. 

Heltberg hørte til den studentflokken som sluttet seg til Henrik Wergelands (kultur)politiske linje på 1830-tallet. I 1846 opprettet han en toårig latinskole, som ble kalt *[[Heltbergs studentfabrikk|Heltbergs studenterfabrik]]*. Han hjalp elever som av ulike grunner hadde slitt med å komme seg videre. Blant hans elever finner vi navn som Bjørnson, Ibsen, Lie og Vinje. Jf. Bjørnsons dikt «Gamle Heltberg». Arne Garborg gikk også på studentfabrikken, men opplevde ikke selv den sagnomsuste læreren. Heltberg var likevel forbilde for den geniale latinskolelæreren i Arne Garborgs roman Bondestudentar (1883).

I dag brukes Heltbergs navn på stiftelsen Heltberg Private Gymnas som drives etter Maria Montessori pedagogiske prinsipper.

## Referanser


## Eksterne lenker
* Om Henrik Heltberg fra ''Norsk biografisk leksikon
Active 24

**Active 24** er en leverandør av løsninger for hjemmeside, domene, e-post og hostingtjenester i Europa. Selskapet har som mål å tilby skalerbare og standardiserte løsninger til små og mellomstore bedrifter samt privatkunder.

Selskapet Active ISP ble stiftet i Oslo i 1998 og har siden vokst jevnt både organisk og ved oppkjøp; Carambole, Millenicum og Loopia i Sverige, Ladot i Nederland, Virtual Internet i UK, Globe Internet, Internet Club og CP Online i Tsjekkia og Cybernetix i Polen. Sommeren 2006 ble selskapet selv kjøpt opp av og integrert i det norske programvareselskapet Mamut ASA. I 2011 ble Mamut kjøpt opp av Visma, som medførte at Active 24 ble skilt ut som en av seks selvstendige enheter i Visma-gruppen: Visma BPO Accounting and Payroll, Visma Software, Visma Commerce Solutions, Visma Retail, Visma Projects and Consulting og Hosting.

Active 24 leverer løsninger og tjenester til kunder i 12 europeiske land; Norge, Sverige, Danmark, Finland, Østerrike, Tyskland, Frankrike, UK, Nederland, Tsjekkia, Polen og Serbia. 
Visma er et datterselskap av Kohlberg Kravis Roberts (KKR).

## Referanser


## Eksterne lenker
* 
*
Eta (bokstav)

**Eta** er den sjuende bokstaven (Η, η) i det greske alfabetet. Lydverdien var en åpen, lang e som utviklet seg til *i* i nygresk.
Theta

**Theta** (Θ, θ, ϴ, ϑ) er den åttende bokstaven i det greske alfabetet. Den gjengis vanligvis med *th*, på norsk ofte med *t*.
Kjerag

**Kjerag** (opprinnelig **Kiragg**, forklart med småbekkene som faller fra fjellet og ligner ragget på et kje der vannfallet løser seg opp.) er et fjellplatå på sydsiden av Lysefjorden i Sandnes kommune i Rogaland. Høyeste punkt på platået ligger  m.o.h. Den kjente Kjeragbolten ligger ca. 300 meter fra Nesatindane, en topp ut mot Lysefjorden på 984&nbsp;moh. Steinen er 5&nbsp;m³ stor, og kilt fast som en propp i en fjellkløft, 959 meter over Lysefjorden. 

I fjellet rundt kan det på et bestemt sted oppunder toppen høres skuddlignende smell, samtidig som røyk står ut fra fjellveggen – fenomenet kalles «Kjeragsmellet». Etter det eldre folk forteller, forekommer dette særlig i austavind når vinden når en bestemt styrke. Hva fenomenet skyldes, er usikkert, men bygdefolk har fra tidligere tider ment at det er vann som presses ut av fjellveggen. En oppmålingsingeniør beskrev at han i 1855 hørte «*enkelte skræld*» som tiltok til «*en overordentlig bragen og saae en lysstraale fare i horisontal retning ud fra klippen indtil omtrent midten av fjorden, hvor den opløste sig og forsvandt*». Strålen videt seg ut, ble smalere og vid igjen til den løste seg opp.

## Basehopp
Fra 1994 til 2016 ble det foretatt rundt  basehopp fra Nesatindane nord-nordvest for Kjeragbolten, og antallet nærmet seg  i 2018.

Det var registrert over 100 ulykker (2018).

## Se også
* Preikestolen

## Referanser




## Eksterne lenker

* 
* Ryfylke.com
* Lysefjordeninfo
Carasent

**Carasent AB** er et nordisk, børsnotert IT-selskap som utvikler og leverer digitale løsninger for helsesektoren, med særlig fokus på driftstøtte og journalsystemer (EHR) for private helseaktører. Selskapet er notert på Nasdaq First North Growth Market og har hovedkontor i Göteborg, Sverige.

Selskapets mest kjente produkt er Webdoc, et skybasert journalsystem som benyttes av mer enn 800 helseaktører i Norden. Carasents produktportefølje inkluderer også journalsystemene Metodika, Ad Curis og Ad Opus, beslutningsstøttesystemet Medrave, samt bedriftshelseplattformen HPI Plustoo.

## Historie
Selskapet var opprinnelig notert på Oslo Børs som Carasent ASA. I 2024 ble det gjennomført en fusjon der Carasent AB ble det overtakende selskapet, og aksjen ble flyttet til Nasdaq Stockholm.

Siden 2018 har Carasent gjennomført flere oppkjøp, inkludert Evimeria AB (2018), Avans Soma (2020), Metodika (2021), Medrave (2022), Health Profile Institute (2022) og den tyske journalsystemleverandøren Data-AL GmbH (2024).

## Referanser


## Eksterne lenker
*
Informert samtykke

**Informert samtykke** brukes i helserelatert juss som begrep om et samtykke gitt med bakgrunn i at den som samtykker er tilstrekkelig informert om situasjonen til å kunne samtykke.

Krav om «informert samtykke» stilles i ulike situasjoner. Dersom en operasjon skal utføres og det er en viss risiko for invaliditet, skal borgere ha tilstrekkelig informasjon om hvor stor man anser risikoen for å være, hvilke konsekvenser det kan få å operere og ikke minst hva det vil innebære å ikke operere.

Det kreves også informert samtykke for at noen skal kunne delta som forsøkspersoner i kliniske studier. Informasjonen som gis i slike tilfeller må i det minste omtale fordelene og ulempene ved å delta samt det at personens fremtidige medisinske behandling ikke settes på spill ved å la være å delta i studien.

De fleste helsemyndigheter og medisinske tidsskrifter krever at informert samtykke skal foreligge for at studier skal godkjennes og at artikler om studier skal aksepteres.
Trapani

**Trapani** er en by med ca. 67&nbsp;000 innbyggere på den italienske øya Sicilia. Den var provinshovedstad i den tidligere provinsen Trapani. 

I nærheten av byen er Trapani-Birgi Airport. Trapani har fergeforbindelse med Egadiøyene, Pantelleria, Sardinia og Tunisia. 

## Referanser


## Eksterne lenker
*
Stilltiende samtykke

**Stilltiende samtykke** vil i sammenheng med helserelatert juss si at en godtar noe uten at man blir forespurt i utgangspunktet. Et eksempel på dette er at avgjørelser blir tatt av helsepersonell når pasienten ikke selv er istand til å gi sitt samtykke

For behandling skal det etter pasientrettighetsloven kapittel 4 foreligge uttrykkelig eller implisitt samtykke fra pasienten. Men § 4-3 spesifiserer samtidig at pasienten må ha "samtykkekompetanse". Dette gjelder i utgangspunktet alle personer over 16 år, men kan falle bort ved f.eks psykiske sykdommer eller særbestemmelser i loven. 
Stilltiende samtykke blir en skjønnsmessig vurdering, definert i § 4-2 som at: "Stilltiende samtykke anses å foreligge dersom det ut fra pasientens handlemåte og omstendighetene for øvrig er sannsynlig at hun eller han godtar helsehjelpen."

Et konkret eksempel vil kunne være blodprøvetakning, pasienten bretter opp jakkearmen, vrir armen og er klar for blodprøve. Pasienten har da ikke gitt et klart eksplisitt samtykke, men har heller ikke nektet og helsepersonell antar da det finnes et stilltiende samtykke.

Et annet eksempel på bruk av argumentet om stilltiende eller implisitt samtykke finner vi i der endringer i åndsverksloven behandles. I komiteens innstilling står det: "når verk er lovlig lagt ut på Internett, er det gitt et stilltiende samtykke fra rettighetshaverne om andres ikke-kommersielle bruk". For en diskusjon rundt dette, se f.eks

Bruken av *stilltiende samtykke* er på enkelte områder omstridt. Problemstillingen henger sammen med grensene for hva det kreves samtykke til og når informert samtykke og frivillighet foreligger. For en diskusjon rundt dette i forbindelse med helseopplysninger i arbeidslivet, se.

## Referanser
DSB (jernbaneselskap)

**DSB** (tidligere en forkortelse for **Danske Statsbaner**) er den danske stats jernbaneselskap, som driver jernbanetrafikk på den statseide delen av jernbanenettet. Etter at den delen av selskapet som tidligere drev med godstog ble solgt til Railion i 2001, kjører selskapet utelukkende persontog.

DSB ble opprettet i sin nåværende form gjennom at DSB fikk begrenset sitt ansvar til å kjøre jernbane, mens jernbanenettet forvaltes av Trafikstyrelsen og jernbanevedlikeholdet blir gjennomført av Banedanmark. DSB har flere datterselskaper, blant annet det deleide DSB Øresund (tidligere DSB First, eid sammen med britiske FirstGroup) og DSB Sverige. I tillegg til jernbanetrafikk kjørte DSB tidligere også ferjer. 

## Historie
DSB ble opprettet i 1885 ved en sammenslåing av Det Sjællandske Jernbaneselskab og De Jysk-Fynske Statsbaner. Det Sjællandske Jernbaneselskab hadde staten tatt over i 1880. De Jysk-Fynske Statsbaner hadde vært i statens hender siden 1867, da staten hadde tatt over det konkurrsrammede jernbaneselskapet: Det Danske Jernbanedriftselskab. Disse to selskapene ble drevet hver for seg i perioden 1880 til 1885.

## Referanser


## Eksterne lenker
*
DSB

**DSB** er brukt som forkortelse for, eller kan vise til:

*Direktoratet for samfunnssikkerhet og beredskap – statlig forvaltningsorgan
*DSB – dansk jernbaneselskap
*Damenes Svømmeklubb
Stetoskop

**Stetoskopet** er et akustisk redskap for å lytte etter kroppslyder, det være seg fra hjerte, lunge, buk eller blodårer. Stetoskop brukes også ved måling av blodtrykk.

Stetoskop består av de to greske ord stethos (bryst) og skopos (undersøkelse). Hermed er stetoskopets funksjon også gitt - en undersøker av brystregionen. Stetoskopet ble utviklet av den franske lege René Laennec i 1819.

På stetoskophodet er det ofte to sider, en side med plastmembran som er velegnet for høyere lydfrekvenser, og en «klokke» som er mer velegnet for lavere frekvenser.

## Hjertebilyder
Ved lytting på hjertet, høres første og andre hjertetone som representerer lukking av hjerteklaffene. Systole er den fasen da hjertet trekker seg sammen og sender blod ut i hovedpulsåren, aorta og lungepulsåren. Diastole er det fasen da blodet strømmer fra forkamrene til hjertekamrene. Systoliske bilyder er lyder av turbulens i blodet på grunn av dårlig åpning av klaffene mot pulsårene, eller lekkasje i ventilene mellom hjertekamre og forkamre. Diastoliske bilyder er oftest lekkasje tilbake i ventilene mot hovedpulsåra og lungepulsåra.

## Referanser
Everton FC

**Everton Football Club** er en engelsk fotballklubb fra byen Liverpool som spiller i FA Premier League. Everton har spilt 120 sesonger, av 124 mulige, i den øverste divisjonen, noe som er rekord. Everton har vunnet seriemesterskapet ni ganger og har vært i den øverste divisjonen siden 1954. Klubben var en av grunnleggerne av Premier League i 1992. De spiller hjemmekamper på Everton Stadium etter å ha spilt på Goodison Park til 2025.

## Historikk
Everton ble stiftet i 1878 og var en av tolv klubber som startet The Football League i 1888. Klubben vant sitt første seriemesterskap to sesonger senere. Etter tre ligatitler og to FA-cup-titler i 1920- og 1930-årene, opplevde Everton lite sportslig suksess før en oppblomstring i 1960-årene da klubben vant to ligamesterskap og FA-cupen én gang. Midten av 1980-årene representerte deres siste periode med suksess med seriemesterskap i 1984/85 og 1986/87 samt FA-cup-triumf i 1984. I 1985 vant de den europeiske cupvinnercupen. Klubbens siste store trofé var FA-cupen i 1995. Klubbens supportere er kjent som Evertonians. Everton har en stor fanbase og et tilskuersnitt på over  mennesker per kamp. Evertons rivaler er naboen Liverpool FC, og kampene mellom disse to klubbene er kjent som Merseyside Derby. Liverpool FC ble dannet i 1892 av en utbrytergruppe bestående av Evertons tidligere president og et par spillere. Tvisten resulterte også til at Everton forlot Anfield, deres hjemmebane på den tiden. Klubben har holdt til på sin nåværende hjemmebane, Goodison Park, siden 1892. Planer om å flytte til en ny -seters utvidet stadion i Kirkby på Liverpool-grensen ble blokkert av en offentlig høring i 2009, men det er nå nytt stadion, Everton Stadium, under bygging på Bramley Moore Dock, beregnet klar for innflytting i 2025.

Klubbens hjemmedrakter har tradisjonelt vært royalblå og hvit siden 1901–1902-sesongen. Deres mest kjente spiller er Dixie Dean som scoret 60 ligamål i 1927–1928 sesongen.

## Meritter

* Vinner av 2. divisjon: 1930/31.
* Finalist i FA-cupen: 1893, 1897, 1907, 1968, 1985, 1986, 1989 og 2009.
* Finalist i Ligacupen: 1977 og 1984.
* Finalist i League Super Cup: 1986.
* Finalist i Simod Cup: 1989.
* Finalist i Zenith Data Systems Cup: 1991.

## Spillerstall
*Oppdatert 3. februar 2026*

### Utlånte spillere

## Toppscorere

## Kjente spillere

*  Nigel Martyn
*  Dixie Dean
*  Ray Wilson
*  Howard Kendall
*  Alan Ball
*  Mick Lyons
*  Bob Latchford
*  Gary Lineker
*  Tony Cottee
*  Peter Beardsley
*  Wayne Rooney
*  Paul Gascoigne
*  Neville Southall
*  Graeme Sharp
*  Andy Gray
*  Duncan Ferguson
*  Olivier Dacourt
*  Marco Materazzi
*  Thomas Myhre
*  Andrej Kantsjelskis

## Norske spillere

## Evertons managere
Listen inneholder ikke midlertidige managere.

## Referanser


## Eksterne lenker
* 
*  Klubbside fra BBC
*   
*  Nettsted om Everton (Liverpool Echo)
*  Uavhengig nettsted om Everton (ToffeeWeb)
*  Uavhengig nettsted om Everton (NSNO)
*  Nettsted om Everton (Everton-mad)
*  Klubbside fra Soccerbase
*  Hjemmesiden til Evertons norske supporterklubb
Gysingevargen

**Gysingevargen** var en ulv som drepte ni barn og ei voksen kvinne i Sverige i 1820/1821.

Det hendte folk hadde ulv på gårdene i gamle dager, fordi de ga status til bonden. Dessuten fikk han offentlig skuddpremie for dyret om (når) det ble avlivet. De tok gjerne dyra som valper, direkte fra hiet, og alet dem opp på gården. Der sto de gjerne lenket i en kraftig kjetting hele døgnet.

Gysingevargen var en slik ulv. De tok ham fra et ulvehi i Gysingetraktene i 1817, sammen med to andre valper, og der vokste de tre opp på hver sin storgård. Mot slutten av 1820 klarte imidlertid den ene ulven å komme seg løs, og mellom 30. desember 1820 og 27. mars 1821 drepte ulven ni barn og ei 19 år gammel kvinne i grensetraktene mellom Gästrikland og Dalarna i Sverige. I tillegg skadet den 15 andre barn.

## Se også
* Vanlig gråulv
Taubåt

**Taubåt, bukserbåt** eller **slepebåt** er en båt som brukes til å taue, slepe eller manøvrere andre båter, lektere, større skip, farkoster og konstruksjoner/installasjoner til og fra havn eller kai eller et annet bestemmelsessted. Taubåter brukes også som sikring under fart i trange eller andre krevende farvann, når en taubåt ligger bak et fartøy som krever det på grunn av sikkerhetsbestemmelser i området kalles det for eskortekjøring. Taubåter brukes også til å trekke av skip som har grunnstøtt. Av og til kan de også bistå med slep av skip med motorhavari eller andre skader til havn eller til verksted. Felles for så vel små som store, havgående taubåter er at fremdriftsmaskineriet er dimensjonert for å gi størst mulig trekkraft.

Fartøy som er 8 meter eller lenger skal være sertifisert for slep.

#### Brannberedskap
Mange taubåter er utstyrt med brannkanoner som kan brukes til å slukke branner på skip. Noen av taubåtene er også utstyrt med røykdykkerlag. Det vil si at de kan komme om bord i et brennende fartøy for å redde mannskap eller slukke brann, frem til lokalt brannvesen kommer til skipet.

## Se også

* Bukserbåt

* Skyvende bukserbåt
* Lekterferge

## Litteratur
* Knut W. Engebretsen: *Taubåtfart på Glomma – En bok om slepebåtene i Fredrikstad og Sarpsborg*.

## Referanser


## Eksterne lenker
*
Sagesund

**Sagesund** er en bosetning i Tvedestrand kommune i Agder, i midten av Oksefjorden, hvor det bor omtrent 50 personer på helårsbasis. Sagesund er svært populært om sommeren, hvor antallet beboende er minst fordoblet. Oksefjorden Tennisklubb ligger et steinkast unna, og tilbyr både tennis og sandvolleyball.

Sagesund ligger i en beskyttet fjord, som gjør stedet idyllisk, samt svært egnet for vannsport som vannski og wakeboard. Området er også særlig egnet for turer i skogen til de mange idylliske vannene. Sagesund ligger på den populære Sørlandsruta, som er en merket sykkelløype fra Kragerø til Lillesand/Kristiansand.

I nærheten av Sagesund er det også ganske mange fine topper man lett kan finne fram til. I dag er spesielt Sagesund satt på kartet av galleriet i Sagesund. Et lite sjarmerende galleri, som har utstilling hver sommer av bilder av kjente norske kunstnere. 

## Transport
Sagesund ligger 6,2 kilometer sørøst for Tvedestrand på fylkesvei 411. Det går busser flere ganger daglig fra Tvedestrand.

## Navn
Navnet Sagesund stammer fra at det pleide å være et sagbruk som ble drevet av bekken som rant ut ifra Sagekjenna til Kilen. 

## Eksterne lenker
* Sørlandsruta
Centro-Oeste

**Centro-Oeste** beskriver den sentral-vestre regionen i Brasil som består av delstatene Goiás, Mato Grosso og Mato Grosso do Sul samt Distrito Federal hvor Brasils hovedstad Brasília ligger.

## Fakta
*Areal: 1.612.077,2 km² (28,3%) 
*Befolkning: 11.616.750 innb. (7,2 innb./km²; 6,4%) 
*BNP: ~40bi US$ (8%) 
*Klima: Savanneklima (varmt, med relativt lite nedbør gjennom året) øst og nordøst i regionen. Tropisk i vest. 
*Største byer: Brasília (2.043.169); Goiânia (1.090.737); Campo Grande (662.534); Cuiabá (483.044); Aparecida de Goiânia (335.849); Anápolis (287.666), Corumbá (95.704) 
*Økonomi: Lobbyvirksomhet, turisme, landbruk og kvegdrift.

## Se også
* Delstater og regioner i Brasil

## Eksterne lenker
*
Talcahuano

**Talcahuano** er en kommune og en havneby i regionen Biobío sentralt i Chile. Byen hadde om lag 253&nbsp;000 innbyggere i 2003. Byen er en universitetsby. I tillegg finnes det fiskeindustri, oljeraffineri og Chiles viktigste marinebase.

Byen ble offisielt grunnlagt 5. november 1764, men området er først nevnt så tidlig som i 1544 da oppdageren Juan Bautista Pastene fant munningen av Bío-Bío-elven. I 1601 beordret Chiles guvernør Alonso de Ribera byggingen av et fort på stedet hvor Talcahuano i dag ligger. Byen er oppkalt etter indianerhøvdingen *Talcahueñu*.

Kommunen har et areal på 148,29 km².

## Referanser


## Eksterne lenker
* 
*  thno.info 
* ASMAR - Astillero de Talcahuano